Diari Oficial de la Generalitat Valenciana


Sumari del DOGV 9042, del 16-03-2021 (2021/2324)

Notificació de la sentència dictada en el recurs d'apel·lació número 74/2020.
-----------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2324


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el recurs d'apel·lació número 74/2020. [2021/2324]  
Inmaculada Rubio Sáenz, lletrada de l'Administració de justícia de la secció cinquena de l'Audiència Provincial d'Alacant, mitjançant aquest edicte, faig saber que, en el recurs d'apel·lació número 74/2020, tramitat en aquesta secció, s'ha dictat la sentència que té l'encapçalament i la dispositiva que són com segueix:  
  
«Sentència número 376  
Presidenta: María Teresa Serra Abarca.  
Magistrada: Susana Martínez González.  
Magistrada: María Encarnación Aganzo Ramón.  
Alacant, 30 de setembre de 2020  
 La secció cinquena de l'Audiència Provincial d'Alacant, integrada per les senyores expressades al marge, ha vist les actuacions de judici verbal seguides en el Jutjat de Primera Instància número 4 de Sant Vicent del Raspeig, de les quals coneix en grau d'apel·lació, en virtut del recurs entaulat per la part demandant, Construcciones Asociadas JAP, SA, que ha intervingut en l'alçada en condició de recurrent, representada per la procuradora Nieves Mira Pinos i dirigida pel lletrat Arístides Irazábal García; i, com a apel·lada no personada, la part demandada Christopher Alan Whewell, declarada en situació de rebel·lia processal en la primera instància.»  
  
«Dispositiva  
Estimem el recurs d'apel·lació interposat per l'entitat Construcciones Asociadas JAP, SA, contra la sentència dictada el 6 de maig de 2019 pel Jutjat de Primera Instància número 4 de Sant Vicent del Raspeig, en el procediment verbal seguit davant del mateix amb el número 473/2018; revoquem parcialment la resolució esmentada, en el sentit que estimem totalment la demanda i condemnem el demandat, Christopher Alan Whewell, a abonar a l'actora la quantitat de 1.350 euros, per les rendes produïdes fins al mes de juliol de 2018, així com les rendes futures que es produïsquen amb posterioritat a la presentació de la demanda, a raó de 350,00 euros per mes, i fins a l'emissió de la testimoniança de la interlocutòria d'adjudicació de la finca objecte d'arrendament, més els interessos legals des del dia de la interpel·lació judicial i les costes de la primera instància. No s'imposen les costes d'aquesta alçada a cap de les parts.»  
  
I, perquè conste i valga de notificació, en deguda forma, al litigant en parador ignorat, Christopher Alan Whewell, es publica aquest edicte i es fa saber a la part que, contra aquesta resolució, es poden interposar recursos de cassació i extraordinaris per infracció processal davant de la sala primera del Tribunal Suprem, d'acord amb el que disposen, respectivament, els articles 477.2.3 i 469 i la disposició final setzena de la Llei d'enjudiciament civil, que podran formalitzar-se per escrit davant d'aquesta secció de l'Audiència dins del termini de 20 dies comptador a partir de la notificació.  
  
Alacant, 24 de febrer de 2021.- La lletrada de l'Administració de justícia: Inmaculada Rubio Sáenz.